Loftferðasamningar undirritaðir . Íslenska sendinefndin með fulltrúum frá Ekvador . Samninganefnd Íslands gerði átta nýja loftferðasamninga á þessari ráðstefnu . Nýju samningarnir eru við Armeníu , Búrúndí , Eþíópíu , Guyana , Máritíus , Nígeríu , Sri Lanka og Tsjad . Jafnframt var samið um breytingu á samningi við Egyptaland og um inntak og ramma áframhaldandi viðræðna við Ekvador , Nepal og Vestur-Kongó . Auk þess fundaði sendinefnd Íslands um framkvæmd gildandi samninga með fulltrúum Kanada , Rússlands , Tyrklands og Tælands en stefnt er að gerð nýs samnings við síðastnefnda ríkið . Fjöldi samninga sem Ísland hefur gert við önnur ríki nálgast nú 90 . Íslensku sendinefndina skipuðu Kristján Andri Stefánsson sendiherra , sem jafnframt var formaður , Gunnar Örn Indriðason lögfræðingur í innanríkisráðuneytinu og Kristín Helga Markúsdóttir , deildarstjóri lögfræðideildar Samgöngustofu .